તમારામાંથી ઘણાને જાણીને આજે અચરજ થશે. મારા ભાષણ શરૂ થયા, હું જાહેરજીવનમાં આવ્યો, મુખ્યમંત્રી બન્યો, ત્યારે પ્રમુખસ્વામીજીને ટાઈમ મળે, પ્રવાસમાં હોય તો મારી પાસે ભાષણની વીડિયો મંગાવે. મને એમ થાય કદાચ સમય પસાર કરવા માટે, કદાચ કંઈક જાણવા માટે, મંગાવતા હશે અને જોતા હશે. પણ બે-ત્રણ દિવસ પછી એમનો ફોન આવે કે 'ભાઈ, આ શબ્દો તારે ન બોલાય. તારે હજુ આગળ ઘણાં કામ કરવાનાં છે. તું આવી ભૂલ કરે છે!' આટલું બોલતાં શ્રી નરેન્દ્રભાઈ પુનઃ રડી પડ્યા હતા.